Il-Kummissjoni Ewropea - Skeda informattiva L-UE tapprova regoli ġodda għall-Istati Membri biex tnaqqas b'mod drastiku t-tniġġis tal-arja Min se jibbenefika mid-Direttiva ġdida dwar il-Limiti tal-Emissjonijiet Nazzjonali, u kif? Iċ-ċittadini kollha tal-UE se jibbenefikaw minn kwalità tal-arja mtejba, iżda se jibbenefikaw l-aktar it- tfal, l-anzjani u ċ-ċittadini li jbatu mill-ażma u minn kundizzjonijiet respiratorji. L-industrija tista' tibbenefika wkoll, peress li l-miżuri li jnaqqsu t-tniġġis tal-arja se jagħtu spinta lill-innovazzjoni u jsaħħu l-kompetittività Ewropea fil-qasam tat-teknoloġija ekoloġika. It-tniġġis tal-arja huwa problema dinjija, u d-domanda għal prodotti u metodi ta' produzzjoni ekoloġiċi b'emissjonijiet baxxi hija mistennija li tiżdied b'mod mgħaġġel. L-awtoritajiet pubbliċi fil-livelli kollha se jibbenefikaw ukoll, peress li l-politika l-ġdida se tgħinhom jilħqu l-istandards eżistenti dwar it-tniġġis tal-arja. Dan lill-ekonomija se jiffrankalha l-biljuni minħabba li se jkun hemm inqas ġranet tax-xogħol mitlufa u inqas spejjeż tal-kura tas-saħħa. Għaliex t-tniġġis tal-arja huwa problema? Il-kwalità ħażina tal-arja hija riskju kbir għas-saħħa, u tikkawża mard respiratorju, mard kardjovaskulari u l-kanċer. Apparti l-effetti negattivi fuq is-saħħa, it-tniġġis tal-arja għandu impatt ekonomiku konsiderevoli, minħabba li tiżdied il-produttività u jitnaqqsu l-ispejjeż mediċi billi jkun hemm inqas telf ta' ġranet ta' xogħol. It-tniġġis tal-arja għandu wkoll impatti fuq l-ambjent, billi jaffettwa l-kwalità tal-ilma ħelu, il-ħamrija, u l-ekosistemi. Huwa stmat li fl-2013, aktar minn 450 000 persuna se jmutu qabel iż-żmien minħabba t-tniġġis tal- arja fl-UE[1]. Kważi żewġ terzi mill-erja tal-art tal-UE kienu esposti għal eċċess ta' nutrijenti ogħla mil-livelli ta' sikurezza. It-tniġġis tal-arja jista' wkoll ikun ta' ħsara għall-materjali u għall-bini. Xi sustanzi li jniġġsu jaġixxu bħal gassijiet serra li jikkawżaw it-tibdil fil-klima. L-ispiża ekonomika tal- impatt fuq is-saħħa biss hija kbira ħafna, u hija stmata għal EUR 330–940 biljun (bejn 3-9 % tal- PDG tal-UE). X'inhuma s-sustanzi niġġiesa ewlenin tal-arja rregolati bid-Direttiva NEC - u minn fejn jiġu? It-tniġġis tal-arja huwa kkawżat primarjament mill-industrija, it-trasport, l-enerġija u l-agrikoltura, kif ukoll xi attivitajiet bħat-tisħin domestiku. Is-sustanzi niġġiesa ewlenin huma: Il-materja partikolata primarja (PM) hija trab fin, li jiġi mill-vetturi tat-triq, mit-trasport bil- baħar, mill-iġġenerar tal-enerġija u mid-djar li jaħirqu karburanti fossili jew bijomassa. Tiġi wkoll minn sorsi naturali bħall-melħ tal-baħar, il-ħamrija u r-ramel li jtiru mar-riħ. It-tħassib dwar is-saħħa jiffoka fuq partiċelli ta' dijametru ta' inqas minn 10 mikrometri (μm) (PM10) - speċjalment dawk b'dijametru ta' inqas minn 2.5 μm (PM2.5). Tista' tikkawża mard respiratorju, mard kardjovaskulari u l-kanċer tal-pulmun. Il-karbonju iswed huwa l-parti tan- nugrufun tal-partikuli rilaxxat mill-kombustjoni. Id-diossidu tal-kubrit (SO2) jinħeles meta jiġi ġġenerat l-elettriku, mill-industrija, mit-trasport bil-baħar u mid-djar. Dan huwa ta' ħsara għas-saħħa tal-bniedem minħabba l-formazzjoni ta' materja partikolata sekondarja u jikkontribwixxi għall-aċidifikazzjoni tal-ħamrija u tal-ilmijiet interni. Mill-vetturi tat-triq, mit-trasport bil-baħar, mill-ġenerazzjoni tal-enerġija, mill-industrija u mid-djar jinħelsu l-ossidi tan-nitroġenu (NOx). Bħas-SO2, dawn jagħmlu ħsara lis-saħħa tal- bniedem permezz tal-formazzjoni ta' materja partikolata sekondarja u jikkontribwixxu għax- xita aċiduża, iżda joħoloqu wkoll l-ewtrofikazzjoni. Din hija komponent ewlieni fil-livelli ogħla ta' ożonu troposferiku (O3). L-ammonja (NH3) tinħeles minn attivitajiet marbuta mal-ġestjoni tad-demel u l-fertilizzanti fl- agrikoltura u mal-użu tal-fertilizzanti fl-agrikoltura. Din hija ta' ħsara għas-saħħa tal-bniedem bħala element kostitwenti għall-materja partikolata sekondarja u tikkontribwixxi għall- aċidifikazzjoni u l-ewtrofikazzjoni. Komposti organiċi volatili (VOC) jinħelsu mis-solventi fil-prodotti u fl-industrija, mill-vetturi tat-triq, mit-tisħin tad-djar u mill-ġenerazzjoni tal-enerġija. Il-VOCs huma komponent ewlieni għall-formazzjoni tal-ożonu troposferiku. X'inhuma l-passi li jmiss? Id-Direttiva se tidħol fis-seħħ fil-31 ta' Diċembru 2016. L-Istati Membri jridu jittrasponu d-Direttiva fil-leġiżlazzjoni nazzjonali tagħhom sat-30 ta' Ġunju 2018. Il-miżura ta' implimentazzjoni ewlenija hija l-Programmi Nazzjonali għall-Kontroll tat-Tniġġis tal-Arja, li l-Istati Membri jridu jippreżentaw sal-31 ta' Marzu 2019. Il-Kummissjoni se tipprovdi gwida dwar il-pjanijiet sar-rebbiegħa 2017 u se taħdem mill-qrib mal-Istati Membri dwar l-implimentazzjoni, inkluż billi jiġi ffaċilitat l-aċċess għal strumenti ta' finanzjament eżistenti tal-UE. Fl-2017 se jkun hemm inizjattiva teknika importanti u din hija l-analiżi komprensiva tal-inventarji tal-emissjonijiet tal-Istati Membri kollha li fuqhom tiddependi l-implimentazzjoni tad-Direttiva, biex tiġi żgurata trasparenza tal-emissjonijiet attwali li jniġġsu fl-Ewropa. X'progress sar s'issa fil-politika tal-UE dwar il-kwalità tal-arja? L-UE u l-politika internazzjonali naqqsu xi problemi ta' tniġġis tal-arja f'dawn l-aħħar deċennji. L- emissjonijiet tad-diossidu tal-kubrit (il-kawża tax-xita aċiduża) tnaqqsu b'aktar minn 80% fl-aħħar żewġ deċennji, u l-ossidi tan-nitroġenu u l-VOCs b'40-50%. Minkejja dan, l-UE u l-Istati Membri tagħha jeħtieġ li jagħmlu aktar biex jintlaħqu livelli ta' kwalità tal-arja li ma jkollhomx impatti negattivi sinifikanti fuq is-saħħa tal-bniedem u l-ambjent, u dan kien objettiv miftiehem fis-7 Programm ta' Azzjoni Ambjentali. Id-Direttiva NEC l-ġdida hija pass kbir 'il quddiem lejn dan l- objettiv. Kif taffettwa s-settur tal-agrikoltura d-Direttiva? Ir-rekwiżit ta' tnaqqis totali tal-ammonja huwa anqas minn dak li l-Kummissjoni kienet ipproponiet oriġinarjament. Madankollu, l-ammonja hija kawża partikolarment importanti għat-tniġġis tal-arja, anki fl-ibliet, u s-settur tal-agrikoltura se jkollu jagħmel sforzi sinifikanti biex jintlaħqu l-impenji tat- tnaqqis tal-ammonja miftiehma. Id-Direttiva fiha miżuri li ser jipprovdu lill-Istati Membri b'sett ta' opzjonijiet prestabbiliti utli biex jitnaqqsu l-emissjonijiet tal-ammonja. Dawn spiss jinvolvu investimenti f'teknoloġija ta' livell baxx u bidliet fil-prattiki tal-biedja. Il-Kummissjoni se taħdem biex tagħti l-appoġġ tagħha għall-isforzi ta' implimentazzjoni, inkluż bil-massimizzazzjoni tal-użu tal-finanzjament tal-Politika Agrikola Komuni. Id-Direttiva, kif tindirizza s-sustanzi niġġiesa ta' ħajja qasira (SLCPs)? Il-proposta oriġinali tal-Kummissjoni żgurat il-koerenza ma' politika dwar il-klima u l-enerġija parzjalment permezz tal-indirizzar taż-żewġ sustanzi ewlenin li jniġġsu l-arja li huma partikolarment rilevanti minn perspettiva ta' politika dwar il-klima - il-metan u l-karbonju iswed. Għall-karbonju iswed, id-Direttiva teħtieġ li l-Istati Membri jipprijoritizzaw it-tnaqqis tal-karbonju iswed meta jieħdu miżuri dwar il-PM2,5.Is-setturi ewlenin għall-materja partikolata huma wkoll l- emittenti prinċipali tal-karbonju iswed - it-trasport fuq it-toroq u mhux fuq it-toroq, il-kombustjoni domestika tal-karburant solidu, u l-ħruq fil-miftuħ tal-iskart agrikolu. Għalhekk, il-miżuri meħuda dwar dawn għandhom tabilħaqq jiżguraw tnaqqis qawwi tal-emissjonijiet tal-karbonju iswed. Il-Kummissjoni jiddispjaċiha li mill-kamp ta' applikazzjoni tneħħa l-metan. Hemm raġuni serja li tikkonċerna l-kwalità tal-arja biex l-iżvilupp tal-emissjonijiet tal-metan fl-Istati Membri jinżamm taħt reviżjoni sabiex jitnaqqsu l-konċentrazzjonijiet tal-ożonu fl-UE (l-ozonu huwa wkoll sustanza niġġiesa tal-klima b'ħajja qasira) u jiġi promoss it-tnaqqis tal-metan internazzjonalment. Fuq il-bażi tar- rapporti tal-emissjonijiet nazzjonali, il-Kummissjoni biħsiebha tkompli tivvaluta l-impatt tal- emissjonijiet tal-metan fuq il-kisba tal-għanijiet tal-politika dwar l-arja. Hija se tikkunsidra miżuri biex jitnaqqsu dawn l-emissjonijiet, u fejn xieraq, tippreżenta proposta leġislattiva għal dan l-għan. Fil-valutazzjoni tagħha, il-Kummissjoni se tqis għadd ta' studji li għadhom għaddejjin f'dan il- qasam, li huma mistennija li jiġu ffinalizzati fl-2017, kif ukoll l-iżviluppi internazzjonali ulterjuri f'dan il-qasam. B'liema mod ieħor hija żgurata l-koerenza ma' politiki oħrajn? Il-Programmi Nazzjonali għall-Kontroll tat-Tniġġis tal-Arja, li l-Istati Membri jridu jiżviluppaw biex jiżguraw li jinkiseb it-tnaqqis, iridu jiżguraw il-koerenza ma' politika dwar il-kwalità tal-arja, iżda wkoll ma' pjanijiet u programmi f'oqsma oħra, inkluż dwar il-klima u l-enerġija, it-trasport u l- agrikoltura. Il-proposta l-ġdida għal Regolament ta' Governanza tal-Unjoni tal-Enerġija tenfasizza wkoll il-bżonn ta' koordinazzjoni bejn il-Pjanijiet Nazzjonali Integrati tal-Enerġija u l-Klima (NIECP) u d-Direttiva NEC il-ġdida. Id-data ta' skadenza għall-pubblikazzjoni taż-żewġ pjanijiet hija allinjata (2019). Id-Direttiva l-ġdida se ssolvi l-problemi attwali ta' konformità mal-istandards tal-kwalità tal-arja eżistenti? Id-direttiva se tnaqqas l-emissjonijiet transkonfinali u għalhekk il-konċentrazzjonijiet ta' sfond madwar l-Ewropa. Hija pass importanti lejn it-tnaqqis tat-tniġġis tal-arja u t-titjib tal-kwalità tal-arja fuq medda twila ta' żmien. Madankollu, f'ħafna każijiet il-problemi fil-kwalità tal-arja nazzjonali u lokali jeħtieġu aktar sforzi nazzjonali u lokali, li l-Kummissjoni hija ħerqana li tiffaċilita. Huwa kompitu tal-Istati Membri li jistabbilixxu miżuri ulterjuri. X'inhi d-differenza bejn il-limiti massimi tal-emissjonijiet tat-tniġġis tal-arja tal-Unjoni u l- istandards tal-UE għall-kwalità tal-arja? Il-livelli nazzjonali massimi tal-emissjonijiet tal-UE huma limiti massimi għall-emissjonijiet totali ta' ċerti sustanzi li jniġġsu l-arja li jridu jiġu rispettati mill-Istati Membri sa ċerta data, biex jitbaxxew il-konċentrazzjonijiet ta' sfond u jiġi limitat it-tniġġiż transkonfinali tal-arja. Il- limiti attwali huma stabbiliti għall-2010, kif stabbilit fil-Protokoll ta' Gothenburg fl-1999 u d- Direttiva NEC (2001/81/KE) l-antika tal-UE. Il-limiti massimi ġodda (li jissejħu l-impenji nazzjonali għat-tnaqqis tal-emissjonijiet) għall-2020 ġew miftehma fil-Protokoll rivedut ta' Gothenburg, u huma implimentati għall-2020 u l-2030 fid-Direttiva NEC il-ġdida. L-istandards tal-UE għall-kwalità tal-arja huma valuri limitu lokali ta' konċentrazzjoni għas- sustanzi niġġiesa tal-arja li huma l-aktar dannużi għas-saħħa. Dawn huma stipulati fid- Direttiva (2008/50/KE) tal-UE dwar il-kwalità tal-arja fl-ambjent u jridu jiġu rispettati kullimkien fl-UE bl-għan li tkun prevista l-protezzjoni ġenerali għall-kulħadd kontra livelli ta' tniġġis tal-arja dannużi. L-ilħieq tal-istandards tal-kwalità tal-arja spiss jeħtieġ taħlita ta' miżuri li jindirizzaw punti problematiċi tat-tniġġis tal-arja partikolari u t-tnaqqis tal- emissjonijiet ta' sfond permezz tal-implimentazzjoni tad-Direttiva NEC. X'qed isir fil-livell internazzjonali u tal-UE għal dak li huwa indirizzar tat-tniġġis tal-arja? It-tniġġis tal-arja jaqsam il-fruntieri nazzjonali u għalhekk huwa kwistjoni ta' tħassib internazzjonali. Il-kooperazzjoni internazzjonali sseħħ skont il-Konvenzjoni tal-UNECE 1979 dwar it-Tniġġis Transkonfinali tal-Arja fuq Distanza Twila (LRTAP), li għandha numru ta' protokolli vinkolanti. Il- Protokoll ta' Gothenburg għat-Tnaqqis tal-Aċidifikazzjoni, l-Ewtrofikazzjoni u l-Ożonu Troposferiku, pereżempju, ġie adottat fl-1999. Għandu l-għan li jillimita l-emissjonijiet fl-arja ta' materja partikolata, id-diossidu tal-kubrit, l-ossidi tan-nitroġenu, il-VOCs u l-ammonja mill-Ewropa u l- Amerika ta' Fuq. Jistabbilixxi l-livelli nazzjonali massimi tal-emissjonijiet għas-sustanzi niġġiesa ewlenin tal-arja li ma jistgħux jinqabżu sal-2010. Il-Protokoll ġie rivedut fl-2012, b'limiti massimi ġodda miftehma għall-2020 u rekwiżiti ta' limitu tal-emissjonijiet aktar stretti għall-kategoriji tas- sorsi prinċipali ta' emissjonijiet. Fil-livell tal-UE, il-komponenti ewlenin tal-qafas tal-politika tal-kwalità tal-arja huma: Il-Programm għal Arja Nadifa għall-Ewropa 2013, li jaġġorna l-Istrateġija Tematika 2005 tal- UE dwar it-Tniġġis tal-Arja biex jistabbilixxi objettivi ta' politika strateġiċi għall-2020 u l-2030; Id-Direttiva l-ġdida dwar il-Livelli Nazzjonali Massimi tal-Emissjonijiet (NEC), li hija l- implimentazzjoni leġislattiva ewlenija tal-objettivi l-ġodda, li imponiet limiti massimi fuq it- tniġġis nazzjonali tas-sustanzi niġġiesa ewlenin; Id-Direttivi dwar il-Kwalità tal-Arja fl-Ambjent, li tiffissa l-limiti tal-kwalità tal-arja lokali li ma jistgħux jinqabżu imkien fl-UE - dawn ma ġewx riveduti fir-reviżjoni tal-2013. Leġiżlazzjoni speċifika għas-sors mfassla biex tillimita l-emissjonijiet minn setturi ekonomiċi speċifiċi, bħal pereżempju d-Direttiva dwar l-Emissjonijiet Industrijali (IED), id-Direttiva l- ġdida dwar l-Impjanti Medji tal-Kombustjoni, l-istandards Euro għall-vetturi, l-istandards ta' effiċjenza tal-enerġija, l-istandards tal-karburant għall-vapuri, eċċ. Għal aktar tagħrif Is-sit ta' rieżami tal-Kummissjoni Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail